Document ID: /roh_data/filtered/fineweb-2-filterrobots_roh.jsonl.gz/41315

Limitar il tempo en citads e vitgs stoppia succeder a moda differenziada. Quai han ditg tar ina conferenza da medias a Berna il TCS, il Servetsch d'infurmaziun per ils transports publics, l'Uniun svizra d'artisanadi e mastergn e la Federaziun svizra da pumpiers. Las quatter organisaziuns n'èn dentant betg da principi cunter, d'introducir tempos pli bass en quartiers abitads.
Ils servetschs da salvament, sco polizia, pumpiers e sanitad – teman da perder temp sche tempo 30 vegn introducì cumplessivamain. L'Uniun svizra d'artisanadi e mastergn vesa il problem che fatschentas han dapli fastidis cun furniziuns. E l'organisaziun dal traffic public spetga che trams e bus fissan main attractivs, sche l'urari vegniss ralentà.